Laerskool Sunridge staan sterk op die sportveld | News24
Laerskool Sunridge staan sterk op die sportveld
; Die lede van die o.11A-rugbyspan is agter van links Devon van Eyk (hulp afrigter) en Ryan Kinghorn (bestuurder), in die middel van links Daniel Venter, Timothy True, Devon Wilken, Zanco Els, Tiaan Labuscaghne, Craig de Beer (hoof afrigter), Lucca Wiehart, Mpumelelo Magwaza, Nic van der Walt, Ewald Labuscaghne en Ethan Claridge en voor van links Du Preez Vermaak, Pieter-Lafras Aylward, Zephyr Smith, Hermanus Steyn, Owen Mitchell (kaptein), Kyle Callaghan (onder-kaptein), Roché Kapp, Ryan Rousseau, Iwan Jordaan en Leander van Rooyen. Foto:VERSKAF
DIE Laerskool Sunridge se o.11A-rugbyspan en o.13A-krieketspan het ’n uitstekende seisoen gehad.
Die rugbyseuns het onlangs die Oos-Kaap se Super 8-kompetisie gewen. Van die 38 wedstryde wat hulle gespeel het, het hulle slegs twee verloor, een gelykop gespeel en 35 gewen.
Dié span het ook 1 247 punte (214 drieë) aangeteken en slegs 109 punte (18 drieë) afgestaan.
Die o.13A-krieketspan het die afgelope kwartaal aan drie toernooie deelgeneem en al hul wedstryde gewen.
Tydens die Oos-Kaap Primêre Skole Kriekettoernooi in Oos-Londen het Sunridge teen Beaconhurst met 207 lopies gewen. Hulle het ook George Randell met sewe paaltjies en Nahoon met 51 lopies geklop.
Die seuns het ook deelgeneem aan die Sport at Backward Point in Knysna waar hulle teen Welgemoed met 28 lopies gewen het, asook teen Knysna Villagers met sewe paaltjies en Allison Johnson met 69 lopies.
Die laaste van die 3 toernooie was die Westering T20 Kriektettoernooi waar Sunridge vir Harvest Christian School met 168 lopies geklop het. Hulle het ook teen Western All Stars met agt paaltjies gewen en Westering met sewe paaltjies geklop.